
Anexa la HCL nr. 77/23.12.2024

Regulamentul de acordare a ajutoarelor de urgenţă familiilor  şi persoanelor singure care se află în situaţii de necesitate cauzate de  calamităţi naturale, incendii, accidente precum şi pentru alte situaţii deosebite 

CAPITOLUL I – Considerații Generale 
Prezentul Regulament stabileşte condiţiile şi modalitatea de acordare a ajutoarelor de urgenţă familiilor şi persoanelor aflate în situaţii de necesitate, care pot duce la apariţia sau sporirea riscului de excluziune socială, la nivelul comunei Poiana Mărului, judeţul Brașov. 
În sensul prezentului regulament, situaţia de necesitate este reprezentată de situaţia în care persoanele sau familiile se află în imposibilitatea de a-şi asigura traiul zilnic, din cauza unor resurse financiare limitate sau probleme de sănătate care genereaza situaţii de risc. Astfel, prin măsurile cu caracter social ce pot fi promovate la nivelul comunei Poiana Mărului, conform legislaţiei în vigoare, aceste persoane în situaţii de risc pot fi sprijinite pentru a putea depăşi situaţia de criză. 
Ajutoarele de urgenţă acordate din bugetul local al Primăriei Comunei Poiana Mărului se stabilesc în bani sau în natură şi sunt complementare celor acordate din bugetul de stat, destinate asigurării unui standard minim de viaţă, susţinerii familiei, promovării şi garantării exercitării de către persoanele cu nevoi speciale a drepturilor şi libertăţilor fundamentale. 
Scopul acordării ajutoarelor de urgenţă este de a depăşi situaţiile de dificultate care pot  duce la marginalizări şi excluderea socială a familiilor şi persoanelor singure care au domiciliu pe raza comunei Poiana Mărului. 
Obiectivul principal al asistenţei sociale este protejarea persoanelor care, din cauza unor 
motive de natură economică, fizică, psihică sau socială nu au posibilitatea de: 
· a-şi asigura singură nevoile sociale;  
· a-şi dezvolta propriile capacităţi şi competenţe pentru integrare socială, la care se adaugă categorii sociale cu preponderenţă persoane vârstnice, familii monoparentale, familii cu mai mulţi copii/cu venituri mici/fără venituri. Ajutoarele de urgenţă se stabilesc în bani sau în natură şi reprezintă măsuri financiare destinate asigurării unui standard minim de viaţă, susţinerii familiei şi persoanelor singure, promovării şi garantării exercitării de către persoanele cu nevoi speciale, a drepturilor şi libertăţilor fundamentale.  
Primarul/Consiliul local pot acorda ajutoare de urgenţă familiilor sau persoanelor singure aflate în situaţii de necesitate cauzate de calamităţi naturale, incendii, accidente, tratamente medicale, precum şi alte situaţii deosebite, stabilite prin hotărâre a Consiliului Local, în limita prevederilor bugetare anuale, în limita stabilită de prezentul regulament.

CAPITOLUL II – Cadrul legal – definiții, abrevieri 
În sensul prezentului regulament în conformitate cu Legea nr. 272/2004 privind promovarea şi protecţia copilului, cu modificările şi completările ulterioare, Legea nr. 196/2016 privind venitul minim de incluziune, cu modificările şi completările ulterioare, Legea nr. 292/2011 a asistenţei sociale, cu modificările şi completările ulterioare, Legea nr.17/2000 privind asistenţa socială a persoanelor vârstnice, cu modificările şi completările ulterioare, Legea nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare, Legea nr. 116/2002 privind prevenirea şi combaterea marginalizării sociale, cu modificările şi completările ulterioare, Legea 174/2018 privind modificarea şi completarea Legii nr. 217/2003 pentru prevenirea şi combaterea violenţei în familie cu modificările şi completările ulterioare, H.G. nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune, termenii şi expresiile au următoarele semnificaţii: 
a) prin termenul de copil se înţelege persoana care nu a împlinit 18 ani şi nu a dobândit  capacitatea deplină de exerciţiu, în condiţii legii;
b) prin familie se înţelege soţul, soţia şi copii; bărbatul şi femeia necăsătoriţi cu copiii lor şi a fiecăruia dintre ei, care locuiesc şi se gospodăresc împreună, dacă acest fapt se consemnează în fişa de verificare în teren;
c) prin persoană singură se înţelege, persoana care se află în una dintre situaţiile următoare: - persoana al carei soţ/soţie este arestat(ă) preventiv pe o perioadă mai mare de 30 zile sau execută o pedeapsă privativă de libertate şi nu participă la întreţinerea copiilor;  
- a fost numită tutore sau are în plasament unul sau mai mulţi copii şi se află într-una din următoarele situaţii (este necăsătorită, văduvă, etc.);
      d) reprezentantul legal al copilului este părintele sau persoana desemnată potrivit legii să exercite drepturile şi să îndeplinească obligaţiile părinteşti faţă de copil; 
      e) în cazul persoanei singure care nu a împlinit vârsta de 18 ani şi nu are capacitate deplină de exerciţiu şi are un copil în întreţinere, reprezentantul familiei este reprezentantul legal al acesteia;
      f) reprezentantul familiei/membrul familiei care are capacitatea deplină de exerciţiu a drepturilor civile şi care solicită în numele familiei acordarea ajutorului de urgenţă, reprezentantul familiei se stabileşte de către soţi, iar în caz de neînţelegeri de către autoritatea tutelară;
      g) domiciliul reprezintă adresa la care persoana declară că are locuinţa principală, trecută şi în documentul de identitate al persoanei;
      h) situaţia de dificultate este situaţia în care se află persoana/familia, la un moment dat, pe parcursul ciclului de viaţă, din cauze socio-economice, de sănătate şi/sau care rezultă din mediul social de viaţă dezavantajate, şi-a pierdut capacitatea de integrare socială;
      i) beneficiarul reprezintă persoana care primeşte beneficii de asistenţă socială şi/sau după caz, servicii sociale;
      j) venitul reprezintă totalitatea sumelor pe care persoana sau membrii familiei le realizează urmare unei activităţi salarizate, independente sau agricole, după cum sunt acestea definite de Codul fiscal, din valorificare, folosirea, cedarea unor bunuri aflate în proprietate, precum şi cele care provin din drepturi de asigurări sociale de stat, asigurări de șomaj, obligaţii legale de întreţinere, alte indemnizaţii;
       k) salariul minim pe economie este valoarea cea mai mică a salariului orar, zilnic sau lunar pe care legea ţării permite angajatorilor să-1 acorde unui salariat;
       l) prin termenul de bolnavi cronici se înţelege că boala are o evoluţie lentă, are caracter de durată, se prelungeşte multă vreme şi nu mai poate fi uşor înlăturată;
      m) prin termenul de boli grave se înţelege, perosana care suferă de afecţiuni grave precum oncologice, cardiovasculare, boli rare şi necesită o atenţie medicală deosebită, care poate avea urmări neplăcute. 

CAPITOLUL III – condiţii de acordare a ajutoarelor de urgență 
Ajutorul de urgenţă se acordă de către primar/Consiliul local, ca formă de sprijin financiar/material dacă sunt îndeplinite următoarele condiţii:  
a) s-a înregistrat cererea scrisă a solicitantului - întocmită potrivit modelului anexei la prezenta hotărâre;  
b) familia sau persoanele singure care au domiciliul/reşedinţa pe raza localităţii Poiana Mărului;
c) venitul/membru de familie apt de muncă să nu depăşească salariul minim net pe economie/lună;  
d) prin verificarea în teren se vizează atât testarea mijloacelor de trai cât şi identificarea nevoilor potenţialului beneficiar şi se recomandă acordarea ajutorului;  
e) solicitantul să nu deţină alte bunuri mobile sau imobile, decât cele de strictă necesitate pentru o persoană/familie vulnerabilă/nevoiaşă, în conformitate cu anexa 4 “Lista bunurilor ce conduc la excluderea acordării venitului minim de incluziune” la HG nr. 1154/2022 privind normele metodologice de aplicare a Legii nr. 196/2016 privind venitul minim de incluziune cu modificările şi completările ulterioare. 
Acordarea ajutorului de urgenţă se face pe baza testării mijloacelor de trai şi în condiţiile în care nevoile persoanei sau familiei nu pot fi acoperite prin resurse proprii, în funcţie de care se stabileşte şi cuantumul acordat.  
Acordarea ajutorului de urgenţă se dispune de primar/Consiliul local, pentru situaţiile descrise şi valorile prevăzute în Anexa 4 la prezentul regulament. 
Soluţionarea dosarului privind acordarea ajutorului de urgenţă se face în termen de 30 de zile de la înregistrarea cererii.  
Ajutorul de urgenţă se acordă beneficiarului o singură dată în 12 luni, pentru aceeaşi situaţie de risc.  
Ajutoarele de urgenţă nu se iau în considerare la stabilirea altor drepturi de asistenţă socială acordate din bugetul local. 
Fondurile necesare pentru plata ajutoarelor de urgenţă se suportă din bugetul local şi pot fi acordate şi în completarea celor prevăzute prin alte acte normative. 

CAPITOLUL IV- categorii de ajutoare de urgență 

Alin. 1 – Ajutor de înmormântare: 
 
În cazul decesului unei persoane din familia beneficiară de venit minim de incluziune se acordă un ajutor de urgenţă unei singure persoane care poate fi, după caz, soţul supravieţuitor, copilul, părintele, tutorele, curatorul, moştenitorul în condiţiile dreptului comun sau, în lipsa acestuia, persoana care dovedeşte că a suportat cheltuielile cu înmormântarea.  
Ajutorul se acordă prin dispoziţie a primarului în baza următoarelor documente:  
a) cerere scrisă a solicitantului, conform anexei nr. 2 la prezentul regulament;  
b) certificatul de deces, în original şi copie;  
c) actul de identitate al solicitantului;  
d) documente justificative, în original, care să ateste cheltuielile de înmormântare;  
e) acte de stare civilă ale solicitantului din care să rezulte relaţia de rudenie cu decedatul, sau după caz, acte care atestă calitatea de moştenitor, tutore, curator, etc.  

Alin. 2 – Probleme medicale:  

Se acordă în cazul familiilor sau persoanelor singure care se confruntă cu probleme medicale deosebite, (cancer în stadiu avansat, leucemie, ciroza hepatică, sindrom Down, autism, intervenţii chirurgicale majore), certificate în acest sens de către medicul specialist. 
Se acordă pentru cumpărarea de medicamente în cazul persoanelor beneficiare de ajutor de incluziune şi/sau cu venituri mici, cu probleme grave de sănătate şi care necesită tratamente medicale de lungă durată şi se află în imposibilitatea de a-şi achiziţiona medicamentele necesare din cauza lipsei sau insuficienţei veniturilor pe care le realizează.  
Actele necesare sunt următoarele:  
a) solicitarea scrisă a persoanei/reprezentantului legal;  
b) documente justificative: acte de stare civilă, adeverinţe de venit, acte medicale (bilete de internare/externare din spital, certificate de încadrare în grad de handicap, decizie asupra capacităţii de muncă, reţete sau tratamente prescrise de medicul specialist, buletine de analize, scrisoare medicală/referat medical eliberat de medicul specialist, în care se menţionează diagnosticul şi tratamentul medicamentos propus, durata tratamentului, etc.) facturi fiscale însotiţe de bon/chitanţă care atestă cheltuiala; În cazul achiziţionării medicamentelor, efectuării intervenţiei/investigaţiilor medicale după acordarea ajutorului de urgenţă, beneficiarul are obligaţia să prezinte documentele financiare justificative în termen de maxim 30 de zile de la ridicarea sumei, în caz contrar se va proceda la recuperarea sumei acordate nejustificat;  
c) fişa de verificare în teren (prin care se justifică situaţia de necesitate), formularul fiind cel prevăzut în anexa nr. 10 din HG nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune.  

Alin. 3 Calamități naturale, incendii, accidente:  

Ajutorul de urgenţă se acordă prin dispoziţie a primarului sau hotărâre a Consiliului local, în baza următoarelor documente:
a) solicitarea scrisă a beneficiarului; 
b) documente justificative: acte de stare civila, adeverinţe de venit, proces-verbal de constatare întocmit de instituţiile abilitate (spre exemplu, ISU), după caz, şi alte documente relevante; 
c) fişa de verificare în teren (prin care se justifică situaţia de necesitate), formularul fiind cel prevăzut în anexa nr. 10 din HG nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune. 
d) după aprobarea ajutorului de urgenţă, solicitantul va prezenta o factură proformă a materialelor de construcţii achiziţionate, iar Seviciul Finaciar Contabilitate va efectua plata facturii.  
Ajutorul de urgenţă în cazul calamităţilor naturale, incendii, accidente este în cuantum de până la 5.000 de lei și se acordă prin dispoziție de primar și peste această sumă prin hotărâre a Consiliului local. 
 
Alin. 4 Înhumarea cadavrelor neidentificate sau a persoane fără adăpost
  
În cazul cadavrelor neidentificate, sau a persoanelor fără adăpost, înhumarea se va face de către Primaria Comunei Poiana Mărului, după ce organele de poliţie se pronunţă cu privire la identitatea defunctului şi a neidentificării rudelor acestuia. 

Lista bunurilor ce conduc la excluderea acordării ajutoarelor de urgenţă prevăzute de Legea nr. 196/2016 privind venitul minim de incluziune, cu modificările şi completările ulterioare:  
Bunuri imobile: clădiri, alte spaţii locative în afara locuinţei de domiciliu, precum şi terenuri situate în intravilan cu suprafaţa de peste 1.200 mp în zona urbană şi 2.500 mp în zona rurală, în afara terenurilor de împrejmuire a locuinţei şi a curţii aferente.  
Bunuri mobile: 
· Mai mult de un vehicul cu o vechime mai mare de 10 ani, cu drept de circulaţie pe drumurile publice; 
· Autovehicul cu drept de circulaţie pe drumurile publice cu o vechime mai mică de 10 ani, cu excepţia celor utilizate şi/sau adaptate pentru trasnportul persoanelor cu dizabilităţi; 
· Şalupe, bărci cu motor, iahturi sau alte tipuri de ambarcaţiuni, cu excepţia celor necesare pentru trasnport în cazul persoanelor care locuiesc în aria Rezervaţiei Biosferei “Delta Dunării”.  
 
Notă:
În situaţia în care unul sau mai multe bunuri aflate în proprietatea persoanei singure/familiei beneficiare de venit minim de incluziune este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obţinută în urma cedării dreptului de folosinţă a bunului. 
Persoana sau familia care deţine pe lângă locuinţa de domiciliu o cotă-parte dintr-o altă clădire/spaţiu/locativ/imobil poate beneficia de venit minim de incluziune indiferent de mărimea cotei, dacă prin această posesiune nu poate valorifica bunul respectiv. 
Depozite bancare: cel puţin unul dintre membrii familiei deţine în calitate de titular, unul sau mai multe conturi/depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat. 
Deținerea unuia dintre bunurile menționate mai sus duce la excluderea acordării ajutoarelor de urgență. 
Excepție pentru ajutorul de urgență pentru acoperirea cheltuielilor cu înmormântarea. 

CAPITOLUL V – Solicitarea ajutorului de urgență 
Cererea se depune la primăria Comunei Poiana Mărului de către persoana îndreptăţită sau de către membrii familiei, cu domiciliul sau reședinţa în comuna Poiana Mărului şi va fi însoţită în parte de următoarele documente doveditoare privind situaţia socială şi economică (după caz): 
a) cererea-declaraţia pe propria răspundere privind solicitarea unui ajutor de urgenţă, conform anexei nr. 1 la prezentul regulament. 
b) documente care atestă componenţa familiei: 
· acte de identitate ale tuturor membrilor de familie (BI, CI, C.I.P, CN copie); 
· certificat de căsătorie (copie); 
· certificat de deces (în original şi în copie); 
· acte de stare civilă din care să rezulte calitatea solicitantului de tutore, curator sau reprezentant legal, relaţia de rudenie cu decedatul - dacă este cazul (copie);  
· Hotărârea definitivă de încuviinţarea a adopţie, de plasament familial a copilului, potrivit legii (copie); 
· Hotărârea judecătorească sau, după caz, hotărârea comisiei pentru protecţia copilului privind măsura plasamentului, potrivit legii dacă este cazul (copie); 
· Decizia directorului general al Directiei Generale de Asistenţă Socială şi Protecţia Copilului sau, după caz hotărârea judecătorească privind măsura plasamentului în regim de urgenţă, potrivit legii dacă este cazul (copie);  
c) documente privind veniturile realizate de membrii familiei în luna anterioară solicitării: 
- adeverinţa eliberată de angajator cu salariul net pe luna anterioară depunerii cererii;
- cupon de pensie/șomaj; 
- cupon/extras bancar al alocaţiei de stat pentru copii; 
- certificate de încadrare în grad de handicap şi cuponul cu indemnizaţia de handicap; 
- adeverinţa eliberată de către Agenţia Naţională de Administrare Fiscală din care să rezulte că are (sau nu are) venituri din activităţi independente; venituri din cedarea folosinţei bunurilor; venituri din investiţii; venituri din activităţi agricole; venituri din premii şi jocuri de noroc; venituri din transferul proprietăţilor imobiliare din patrimoniul personal şi al dezmembrămintelor acestuia; venituri din alte surse; 
- adeverinţa cu bunuri mobile şi/sau imobile, adeverinţa de la registrul agricol;  
d) documente justificative privind situaţia de urgenţă invocată şi sumelor solicitate:  
· proces-verbal de intervenţie al instituţiilor abilitate în funcţie de situaţia de urgenţă creată (pompieri, gaze, energie electrică, alte societăţi autorizate);  
· facturi fiscale însoţite de chitanţe, în original, pe numele celui care face solicitare, care să reflecte cheltuielile de înmormântare;  
· acte medicale dovetitoare ale stării de sănătate (bilete de internare - extenare din spitale, certificate de încadrare în grad de handicap, decizii asupra capacităţii de muncă, reţete sau tratamente prescrise de medicul specialist, buletine de analize, scrisoare medicală eliberată de medicul de specialitate, specificându-se diagnosticul şi tratamentul medicamentuos propus, durata tratamentului etc.);  
· acte de proprietate asupra imobilului;  
· orice alte documente care se consideră a fi necesare pentru acordarea ajutorului de urgenţă;  

CAPITOLUL VI – Procesarea datelor 
 
Dosarul care conţine documentele pentru acordarea ajutorului de urgenţă se va depune de solicitant la Primăria Comunei Poiana Mărului şi va fi repartizat ulterior Compartimentului Asistenţă Socială și Autoritate tuteleră în vederea verificării şi confruntării datelor înscrise în cerere cu actele dovetitoare.  
Situaţia de dificultate şi oportunitatea acordării sprijinului financiar va fi verificată prin verificarea în teren de către personalul din cadrul Compartimentului de Asistenţă Socială și Autoritate tutelară, în termen de 10 zile de la înregistrarea cererii şi se consemneză următoarele:  
· datele personale ale solicitantului/familiei;  
· datele de contact ale solicitantului;  
· starea civilă a solicitantului;  
· numărul de persoane din familia solicitantului;  
· date despre locuinţa solicitantului;  
· verdicitatea sau nu a stării de necesitate formulată de solicitant;  
· motivul solicitării ajutorului de urgenţă;  
· prejuducii constatate, act de propietate;  
· formularea propunerii de aprobare/respingere a solicitărilor de acordare a ajutoarelor de urgenţă.  
Declararea de către solicitant a unui număr de membrii ai familiei sale sau unor venituri mai mici decât cele reale, în scopul vădit de a obţine foloase materiale necuvenite, constituie infracţiune de fals, uz de fals sau înşelăciune, după caz, şi se pedepseşte cu măsuri conform prevederilor din Codul penal, iar cererea de acordare a ajutorului de urgenţă este în mod automat respinsă.  
După verificarea în teren, se întocmesc documentele pe baza datelor şi informaţiilor colectate şi evaluate şi se înaintează primarului comunei Poiana Mărului propunerea de acordare/respingere a ajutorului de urgenţă.  
Cuantumul ajutorului de urgenţă se stabileşte prin dispoziţia primarului/hotărârea Consiliului local şi se suportă din bugetul local, în limita fondurilor aprobate cu această destinaţie.  
În urma analizării acestor documente, se emite dispoziţie/hotărâre de admitere/respingere a cererii solicitantului, care trebuie să conţină cel putin următoarele date: nume şi prenume, cod numeric personal, adresa, cuantumul ajutorului de urgenţă solicitat.  
Dispoziţia/hotărârea semnată va fi comunicată Compartimentului Financiar Contabilitate în vederea întocmirii statului de plată şi a programării efectuării plăţii.  
După aprobarea/respingerea dosarului, în termen de 5 zile prin grija Compartimentului Asistentă Socială și Autoritate tutelară se comunică solicitantului un exemplar al dispoziţiei primarului/hotărârea Consiliului local.  
Suma de bani aprobată va fi cheltuită numai în scopul pentru care a fost destinată şi va fi justificată prin documente (chitanţe, facturi, ordin de plată etc.).  
Beneficiarul este obligat ca în termen de 30 zile de la primirea sumei de bani aprobată să prezinte documentele din care să rezulte că sumele au fost folosite în scopul pentru care au fost acordate. 
Nedepunerea documentelor justificative privind cheltuirea sumei alocate, duce la revocarea dispoziţiei/hotărârii şi restituirea banilor de către beneficiar, în condiţii legii.  
Pentru cererile care nu au îndeplinit condiţiile de acordare a ajutorului de urgenţă, solicitantului i se va înainta o adresă prin care i se va comunica faptul că cererea a fost respinsă şi care sunt motivele respingerii. 
Ajutorul de urgenţă nu se ia în calcul la stabilirea altor drepturi bănești sau la acordarea altor prestaţii sociale.  
Prezentul regulament se completeză cu prevederile legale în domeniu.  
Compartimentul Asistenţă Socială și Autoritate tutelară asigură respectarea prezentei proceduri/propune modificarea acesteia, dacă se impune. 

Compartiment Autoritate Tutelară și Asistență Socială
Neculoiu Vasilica

















    Anexa nr. 1 la Regulament 
Domnule Primar, 
 
    Subsemnatul, ........................................................................, cetăţean român/UE/străin/apatrid, având CNP ................................., posesor al actului de identitate ………………......., domiciliat în ………………………………......................................., persoană singură/reprezentant al familiei care are următorii membri: 
1. numele şi prenumele ................................................................................................, având CNP 
..........................., posesor al actului de identitate …………….........; 
2. numele şi prenumele .............................................................................................., având CNP 
..........................., posesor al actului de identitate ............................; 
3. numele şi prenumele ................................................................................................, având CNP 
..........................., posesor al actului de identitate …………….........; 
4. numele şi prenumele ................................................................................................, având CNP 
..........................., posesor al actului de identitate …………….........; 
5. numele şi prenumele ................................................................................................, având CNP 
..........................., posesor al actului de identitate …………….........; 
6. numele şi prenumele ................................................................................................, având CNP 
..........................., posesor al actului de identitate …………….........; 
7. numele şi prenumele ................................................................................................, având CNP 
..........................., posesor al actului de identitate …………….........; 
     
    solicit acordarea unui ajutor de urgenţă în vederea depăşirii situaţiei de necesitate/deosebite în care ne aflăm eu şi familia mea. 
 
    Situaţia de necesitate/deosebită este: 
    ........................................................................................................................................................ 
    ........................................................................................................................................................ 
    În vederea solicitării ajutorului de urgenţă, declar pe propria răspundere următoarele: 
1. venitul total al persoanei singure/familiei realizat în luna anterioară este de ........... lei; 
2. nici eu şi nici un alt membru al familiei mele, după caz, nu beneficiem de această formă de ajutor şi nici nu am depus alte cereri în prezent; 
3. la momentul de faţă deţin/nu deţin în proprietate locuinţa de domiciliu/reşedinţă; 
4. mă oblig să utilizez ajutorul de urgenţă numai pentru depăşirea situaţiei de necesitate/deosebite. 
     _ 
    |_| Sunt de acord cu prelucrarea datelor cu caracter personal în scopul acordării ajutorului de urgenţă, precum şi prelucrarea în scop statistic a acestora. 
     _ 
    |_| Sunt de acord cu preluarea de date şi informaţii cu privire la persoana mea şi/sau a membrilor familiei pe care o reprezint, pentru acordarea ajutorului de urgenţă. 
 
    Prezenta declaraţie a fost întocmită în data de ..................., în prezenţa ..................., angajat al Serviciului Public de Asistenţă Socială ..............., la sediul serviciului public de asistenţă socială/la domiciliul solicitantului/online (după caz).   
 
    Numele şi prenumele ...........                                                   
             Semnătura 







































                                                                                                                      Anexa 3 la Regulament
FIŞĂ DE VERIFICARE ÎN TEREN

    Întocmită de. . . . . . . . . . , asistent social, în data de. . . . . . . . . . 
    În urma verificării în teren realizate în perioada. . . . . . . . . . , au fost constatate următoarele aspecte:
    1. Componenţa familiei: 
- Se confirmă situaţia declarată:
- Nu se confirmă situaţia declarată - se vor descrie aspectele constatate. 
    2. Locuinţa: 
- Descrierea locuinţei şi a condiţiilor de locuit:
- Identificarea surselor de încălzire:
- Nevoi identificate pentru măsuri suplimentare: 
    3. Bunuri: 
- Se confirmă situaţia declarată:
- Nu se confirmă situaţia declarată - se vor descrie aspectele constatate. 
    4. Educaţie: 
- Nivelul de educaţie al fiecărui membru de familie - conform declaraţiei şi documentelor justificative, dacă există:
- Nevoi identificate pentru măsuri suplimentare: 
    5. Ocupare: 
- Prezentarea situaţiei pentru fiecare membru al familiei cu vârsta între 16 şi 65 de ani (calificare, experienţa profesională anterioară):
- Nevoi identificate pentru măsuri suplimentare: 
    6. Sănătate: 
- Prezentarea situaţiei pentru fiecare membru al familiei:
- Nevoi identificate pentru măsuri suplimentare: 
    7. Venituri: 
- Completarea bugetului familiei - venituri şi cheltuieli:
- Identificarea nevoilor de măsuri suplimentare: 
    8. Alte aspecte: 
- Dacă locuiesc împreună cu alte persoane sau familii:
- Dacă sunt prezente situaţiile prevăzute la art. 14 din Legea nr. 196/2016 privind venitul minim de incluziune, cu modificările şi completările ulterioare, şi identificarea membrilor familiei care intră sub incidenţa acestor prevederi:
- Informare asupra drepturilor şi obligaţiilor, precum şi prezentarea măsurilor suplimentare şi altele referitoare la planificarea intervenţiilor viitoare. 
    Concluzii şi propuneri
    . . . . . . . . . .
	Asistent social Numele. . . . . . . . . .
Semnătura şi parafa . . . . . . . . . .
	Prenumele. . . . . . . . . .



Anexa nr. 4 la Regulament



1. Persoanele care se află în situații de necesitate cauzate de calamități naturale (incendii, inundații, cutremure și furtuni puternice), dovedite cu acte de la instituții sau autorități cu atribuții în domeniu (ex. pompieri, SVSU, etc), anchetă socială, li se va acorda un ajutor de urgență după cum urmează:
· ajutor de urgență în cuantum maxim de până la 3.000 lei prin Dispoziția Primarului com. Poiana Mărului;
· ajutor de urgență de peste 3.000 lei prin HCL;
1. Persoanele care suferă de boli grave documentate cu acte medicale de specialitate (documente eliberate de un medic specialist) ce necesită investigații medicale cu caracter special, intervenții chirurgicale, procurarea unor dispozitive medicale, li se va acorda un ajutor de urgență după cum urmează:
· ajutor de urgență în cuantum maxim de 3.000 lei prin dispoziție de Primar;
· ajutor de urgență de peste 3.000 lei prin HCL; 
          Beneficiarii trebuie să fie cazuri excepționale (cu venituri mici).
1. În cazul decesului unei persoane:
· fără venituri;
· cu venituri mici;
· fără susținători legali;
· fără locuință sau cadavru neidentificat;
· cu handicap dovedit prin certificat de încadrare în grad de handicap;
Se va acorda un ajutor de urgență în cuantum maxim de 2.000 lei prin dispoziție de Primar;
În cazul decesului soțului sau soției salariatului Primăriei comunei Poiana Mărului, se acordă un ajutor de urgență în cuantum de 3.000 lei prin dispoziție de Primar;
1. Acordarea unor premii în bani pentru următoarele situații:
· pentru persoanele care împlinesc vârsta de 100 ani se va acorda un premiu în cuantum de 1.000 lei prin dispoziție de Primar;
· pentru cuplurile căsătorite care au împlinit mai mult de 50 ani de căsnicie se acordă un premiu în cuantum de 1.000 lei/cuplu prin dispoziție de Primar;
· pentru sportivii comunei care obțin rezultate deosebite în activitatea competițională se acordă un premiu în cuantum de 2.000 lei/sportiv prin hotărâre de Consiliu Local.

